OpenLLM-France/wikimedia huggingface dataset:
# Alan Marshall

Alan Marshall (Noorat, Victoria, 1902ko maiatzaren 2a – Melbourne, 1984ko urtarrilaren 21a) australiar idazlea izan zen. Hiru aldiz jaso zuen Australiako Literatura Erakundearen Ipuin Laburren Saria.

## Bizitza

Alan Marshall Victoria estatuko Noorat herrian jaio zen. Sei urterekin poliomielitisa hartu zuen. Oso gaztea zela, idazle izatea erabaki zuen, eta I Can Jump Puddles liburuan, Nooraten eman zituen lehen urteak deskribatu zituen, pertsonaien eta lekuen izenak aldatuz: esaterako, «Turalla mendia» Noorat mendia da, «Turalla aintzira» Keilambete aintzira, «Curruther familia» Black familia, «Conlon andrea» Terangeko Mary Conlon, eta «Joe» izeneko lagunak Leo Carmody zuen izena.
1930eko hamarkadaren hasieran. kontulari gisa lan egin zuen Trueform Boot and Shoe Companyn, Clifton Hillen, eta geroago lantegiko bizitzari buruz idatzi zuen 1949ko How Beautiful are Thy Feet eleberrian.
1941eko maiatzean Olive Dulcie Dixonekin ezkondu zen. Bi alaba izan zituen harekin, Katherine eta Jennifer. 1957an emazteaz dibortziatu zen. Urte askotan Melbourn inguruko Sandringham auzoan bizi izan zen.
1984ko urtarrilaren 21ean hil zen Brighton Easteko zahar-egoitza batean.

## Lanak
### Liburu autobiografikoak

* I Can Jump Puddles (1955)
* This is the Grass (1962)
* In Mine Own Heart (1963)

### Ipuin bildumak

* Pull Down The Blind (1949)
* Aboriginal Myths (Sreten Božićekin batera, 1972)
* The Complete Stories of Alan Marshall (1977)

### Fikzioz kanpoko liburuak

* These are My People (1944)
* Ourselves Writ Strange (1948)
* Pioneers & Painters: One hundred years of Eltham and its Shire (1971)

### Eleberriak

* How Beautiful Are Thy Feet (1949)
* Fight for Life (1972)

### Haur eta gazteentzako liburuak

* Whispering in the Wind (1969)

## Erreferentziak

* ↑ (Ingelesez) McLaren, John. (2012). «Alan Marshall (1902–1984)» Australian Dictionary of Biography 18 (Noiz kontsultatua: 2024-10-04).
* 1 2 (Ingelesez) «Alan Marshall dies in nursing home» The Canberra Times: 1. 1984-01-21 (Noiz kontsultatua: 2024-10-04).
* ↑ (Ingelesez) Marshall, Alan. «Papers of Alan Marshall, 1903–1982» Trove (Noiz kontsultatua: 2024-10-04).
* ↑ (Ingelesez) «The Trueform Boot Factory (1924-36)» Collingwood Historical Society (Noiz kontsultatua: 2024-10-04).
* ↑ (Ingelesez) «Alan Marshall» Bayside Library Service jatorrizkotik artxibatua (artxibatze data: 2023-04-25) (Noiz kontsultatua: 2024-10-04).

## Kanpo estekak

* Datuak: Q3564173
# Alan Kurdi

Alan Kurdi (kurdueraz: Alan Kurdî), hasieran Aylan Kurdi bezela ezagutua (2012 – 2015eko irailaren 2a), kurdu jatorriko hiru urteko mutil Siriarra izan zen. Irailaren 2an Turkiako Mediterraneoko hondartza batean itotako bere hilotzaren argazkia mundu mailan ezaguna bihurtu zuen. Bere familia, Siriako Gerra Zibiletik ihesi zihoala, Canadara heldu nahi zuen. Guzti hau Europako Errefuxiatuen Krisiaren barnean gertatutako atal latza izan zen.
Argazkia turkiar kazetari batek atera zuen eta abiadura azkarrean mundu mailan hartu zuen oihartzuna. Kurdiren familia Canadara heldu nahi zuen. Honen ondorioz, berak jazan zuen istripuak Canadako hauteskundeetan eragina izan zuen .

## Historia

Alan Kurdik Kobanetik ihes egin zuen gurasoekin eta anaiarekin. Siriako Kurdistan eskualdea utzita Turkian ezarri ziren aldi batez. Hor jaso zuen familiak Kurdi izena, jatorri etnikoaren erreferentzia gisa. Turkiatik Greziarako zeharkaldian, baina, haien plastikozko ontzi txikia hondoratu egin zen, eta aita ez beste familia kideak ito egin ziren.
Alan 3 urteko umea hil zenean errefuxiatuen krisiak astindua zuen Europa: Mediterraneoa hilerri erraldoi bihurtuta, Grezia eta Italia errefuxiatuei harrera egiteko azpiegitura nahikorik gabe, eta Balkanetako bidean barna milaka pertsona baldintza kaskarretan aurrera egin nahian. Europar Batasunak erakutsia zuen ordurako asilo eskubidea bermatzeko borondate falta.
Aurretik ere argitaratu izan ziren hildako haur errefuxiatuen irudiak. Baita ondoren ere. Baina, fenomeno mediatiko bihurtuta, nazioarteko egunkari handienek azalean argitaratu zuten Alan Kurdiren argazkia . Giza eskubideen aldeko hamaika erakunderen eta milaka ekintzaileren salaketek eta ahaleginek lortu ez zutena ordu batzutan egin zuen irudi hark: Europako herritarren kontzientziak iratzartzea.
Errefuxiatuen tragedia bete-betean sartu zuen irudiak herrialde aberastuen etxeetan, eta elkartasun uholdea piztu zuen. Iraileko lehen egunetan nabarmen igo ziren migratzaileekin eta iheslariekin lan egiten duten erakundeei egindako ekarpenak.
Gizartearen haserrearekin batera, ordura arte hotz agertutako agintariek erreakzionatu zuten. «Hunkitu» egin zuen irudiak David Cameron orduko Erresuma Batuko lehen ministroa. Boto-emaileen zigorraren beldur edo, iheslarien dramari heltzeko neurriak iragarri zituzten; Alemaniak Hungarian harrapatuta zeuden errefuxiatuak hartzea onartu zuen, eta Erresuma Batuak agindu zuen 2020ra arte urtean 4.000 iheslari hartuko zituela —Greziara egunean pertsona gehiago iristen ziren orduan—.
Alanen heriotzaren ondorengo egunetakoa da Europako Batzordeak proposatutako kuota sistemarena ere. Italiako eta Greziako 120.000 iheslari batasuneko herrialdeen artean kuota bidez banatzeko sistema eratu zuten. Urtebetera, emaitza oso eskasa izan zen; 5.142 pertsona besterik ez zuten banatu.
Izan ere, fenomeno mediatiko oro bezala, Alanen gorpuaren irudiak indarra galdu zuen denboraren joanarekin.

## Erreferentziak

* ↑ https://web.archive.org/web/20160921040942/http://www.berria.eus/albisteak/126333/urtebetean_galdu_du_indarra.htm
* Datuak: Q20900441
* Multimedia: Alan Kurdi / Q20900441
# Alan Llwyd

Alan Llwyd edo jatorriz Alan Lloyd Evans (Dolgellau, Gwynedd, 1948-) galeserazko poetarik emankorrenetarikoa da. Halaber, Barddas literatura aldizkariaren editorea da.
Bangorreko unibertsitatean ikasi zuen eta 1973ko Eisteddfoden bi sari irabazi zituen. Bestela, Hedd Wyn (1992) pelikularako gidoia idatzi zuen, Oscar Sarirako izendatu zutena.

## Bibliografia

* Y March Hud ("Zaldi magikoa, 1971)
* Gwyfyn y Gaeaf (1975)
* Rhwng Pen Llŷn a Phenllyn (1976)
* Sonedau I Janice a Cherddi Eraill (1996)
* Grefft O Greu (1997)
* Ffarwelio â Chanrif (2000)
* Clirio'r Atig a Cherddi Eraill (2005)
* Ail argraffiad Anghenion y Gynghanedd (2007)

## Ikus, gainera

* Galestar ezagunen zerrenda
* Datuak: Q2830554
# Alan Jay Lerner

Alan Jay Lerner (New York, 1918ko abuztuaren 31 - ibidem, 1986ko ekainaren 14a) estatubatuar abesti-idazle, libreto egile eta zinema gidoilaria izan zen. Antzerki musikaleko lanik ospetsuenen testuak idatzi zituen, bai eszenarako, bai zinemarako.
1940ko hamarkadan Frederick Loewe austriar musikagilearekin kolaboratzen hasi zen eta 1947an Brigadoonekin lehen arrakasta handia izan zuten. Loewerekin elkarlanean egindako beste musikal batzuk Paint Your Wagon, Gigi, Camelot eta My Fair Lady izan ziren.
Lernerrek Kurt Weill, André Previn eta John Barry. musikagileekin ere lan egin zuen. Hiru Tony Sari eta hiru Oscar Sari irabazi zituen.

## Lanak
### Antzerkia

* Life of the Party (1942), Frederick Loewekin
* What's Up? (1943), Frederick Loewekin
* The Day Before Spring (1945), Frederick Loewekin
* Brigadoon (1947), Frederick Loewekin
* Love Life (1948), Kurt Weillekin
* Paint Your Wagon (1951), Frederick Loewekin
* My Fair Lady (1956), Frederick Loewekin
* Camelot (1960), Frederick Loewekin
* On a Clear Day You Can See Forever (1965), Burton Lanerekin
* Coco (1969), André Previnekin
* Lolita, My Love (1971), John Barryrekin
* Gigi (1973), Frederick Loewerekin
* 1600 Pennsylvania Avenue (1976), Leonard Bernsteinekin
* Carmelina (1979), Burton Lanerekin Joseph Steinekin
* Dance a Little Closer (1983), Charles Strouserekin
* My Man Godfrey (1984), Gerard Kennyrekin

### Zinema

* Royal Wedding, 1951 (gidoilaria/hitz egilea)
* An American in Paris (1951) (gidoilaria)
* Brigadoon, 1954 (film) (gidoilaria/hitz egilea)
* Gigi, 1958 (gidoilaria/hitz egilea)
* The Adventures of Huckleberry Finn, 1960 (hitz egilea)
* My Fair Lady, 1964 (gidoilaria/hitz egilea)
* Camelot, 1967 (gidoilaria/hitz egilea)
* Paint Your Wagon, 1969 (ekouzlea/gidoilaria/hitzegilea)
* On a Clear Day You Can See Forever, 1970 (gidoilaria/hitz egilea)
* The Little Prince, 1974 (gidoilaria/hitz egilea)
* Tribute, 1980 ("It's All for the Best", hitz egilea)
* Secret Places, 1984 (abesti nagusia)

## Kanpo estekak

* Datuak: Q961893
* Multimedia: Alan Jay Lerner / Q961893
# Alan Lancaster

Alan Charles Lancaster (Londres, 1949ko otsailaren 7a - Sydney, 2021eko irailaren 26a) ingeles abeslari eta baxu-jotzailea izan zen, Status Quo taldeko kidea. Taldearen sortzaileetako bat izan zen 1962an Francis Rossi ikastetxeko lagunarekin. 1985ean, Live Aid kontzertuan eman zuten azken emanaldia taldearekin. Ondoren The Party Boys eta The Bombers taldeetan jo zuen. 2013an eta 2014an bilera laburrak egin zituen Status Quorekin.
* Datuak: Q930207
* Multimedia: Alan Lancaster / Q930207
# Alan Jones

Alan Stanley Jones (Melbourne, 1946ko azaroaren 2a) australiar 1 Formula auto-gidaria izan zen. Bere aita auto-pilotua zen eta Alanek oinordetzan hartu zuen zaletasuna. 1975ean debuta egin zuen 1 Formulan, Hesketh bat gidatzen. Ondoren, Embassy Hill, Shadow eta John Surtees taldeetako pilotua izan zen. 1978an Williams taldearekin fitxatu zuen eta lau denboraldi eman zituen bertan. Williamsekin 12 sari nagusi eta 1980ko munduko txapelketa irabazi zituen. Hasieran erretiroaren ondoren, 1971ean, beste lasterketan batzuetan parte hartu zuen Arrows, Haas eta Lola taldeekin, eta behin betiko erretiratu zen 1986an.
* Datuak: Q172753
* Multimedia: Alan Jones (racecar driver) / Q172753
# Alan MacDiarmid

Alan Graham MacDiarmid (Masterton, 1927ko apirilaren 14a - Dexel Hill, Pennsylvania, 2007ko otsailaren 7a) zeelandaberritar-estatubatuar kimikaria izan zen. 2000ko Kimikako Nobel Saria jaso zuen Alan Heeger eta Hideki Shirakawarekin batera, polimero eroaleen aurkikuntzagatik.
Wellingtongo Victoria Unibertsitatean ikasi zuen. Beka bat jaso zuen Michigan-Madisongo Unibertsitatean ikasteko, non kimika ez-organikoan lizentziatu zen, eta Cambridgen ikasketak zabaldu zituen.
1964an Pennsylvaniako Unibertsitatean Irakasle sartu zen. Hogei urtez silizioaren kimikari buruz ikertu zuen. Bere ikerketarik ezagunena polimero eroaleei buruzkoa izan zen, elektrizitatea eroatzen duten material plastikoei buruzkoa. Heeger eta Shirakawarekin kolaboratu zuen eta bere ikerketak argitaratu zituzten 1977an.

## Kanpo estekak

* Datuak: Q110942
* Multimedia: Alan MacDiarmid / Q110942
# Alan Menken

Alan Irwin Menken (New York, 1949ko uztailaren 22a) estatubatuar musikagilea da.
Manhattanen jaio zen familia judu batean. Piano eta biolin klaseak jaso zituen eta bederatzi urterekin hasi zen konposatzen. 1972an Arte eta Zientzietan graduatu zen New Yorkeko Unibertsitatean.
Broadwayko musikalentzako musika konposatu du eta filmetarako abestiak eta soinu-bandak idatzi ditu. Aipagarria da Walt Disney Animation Studios eta Skydance Animationentzat egindako lana.
Zortzi Oscar sari, Tony sari bat, hamaika Grammy sari eta zazpi Urrezko Globo sari irabazi ditu.

## Filmografia

* 1986 : Little Shop of Horrors
* 1989 : The Little Mermaid
* 1991 : Beauty and the Beast
* 1992 : Newsies
* 1992 : Aladdin
* 1995 : Pcahontas
* 1996 : The Hunchback of Notre Dame
* 1997 : Hercules
* 2004 : Home on the Range
* 2004 : Noel
* 2006 : The Shaggy Dog
* 2007 : Enchanted
* 2010 : Tangled
* 2011 : Captain America:The First Avenger
* 2012 : Mirror Mirror
* 2017 : Beauty and the Beast
* 2019 : Aladdin
* 2020 : Howard
* 2022 : Disenchanted
* 2023 : The Little Mermaid
* Datuak: Q317272
* Multimedia: Alan Menken / Q317272
# Angoville

Angoville Frantziako udalerria da, Calvados departamenduan dagoena, Normandia Beherea eskualdean. 2013an 33 biztanle zituen.

## Demografia
### Biztanleria

2007an Angoville udalerrian erroldatutako biztanleak 31 ziren.8 zeuden familia guztiak seme-alabarik gabeko bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 15 etxebizitza zeuden, 10 familiaren etxebizitza nagusia ziren, 4 bigarren erresidentzia ziren eta 1 hutsik zegoen. Etxebizitza guzti hauek 15etxeak ziren. 10 etxebizitza nagusietatik 7 bere jabearen bizilekua ziren eta 2 alokairuan okupaturik zeuden; 3 etxek lau gela zituzten eta 6 etxek bost zituzten. 6 etxek euren parking plaza propioa zuten azpian. 5 etxetan ibilgailu bat zegoen eta 4 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Angoville udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 4 |
| 0 | 85-89 | 8 |
| 0 | 80-84 | 0 |
| 0 | 75-79 | 0 |
| 0 | 70-74 | 0 |
| 0 | 65-69 | 0 |
| 4 | 60-64 | 4 |
| 0 | 55-59 | 0 |
| 0 | 50-54 | 0 |
| 4 | 45-49 | 4 |
| 0 | 40-44 | 0 |
| 0 | 35-39 | 0 |
| 0 | 30-34 | 0 |
| 0 | 25-29 | 0 |
| 0 | 20-24 | 0 |
| 4 | 15-19 | 0 |
| 4 | 10-14 | 0 |
| 0 | 5-9 | 0 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 16 ziren, horien artean 15 aktiboak ziren eta1 inaktiboa zen. 15 pertsona aktiboetatik 12 lanean zeuden (7 gizon eta 5 emakume) eta 3 langabezian zeuden (1 gizon eta 2 emakume). Pertsona inaktibo bakarra ikasten zegoen.

### Ekonomia jarduerak

2007an zeuden 2 komertzioetatik, 1 ibilgailuen saltze eta konpontze enpresa zen eta 1 finantziazio enpresa zen.
2000. urtean Angoville udalerrian 5 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q427700
* Multimedia: Angoville / Q427700
# Angoville-au-Plain

Angoville-au-Plain Frantziako udalerria da, Mantxa departamenduan dagoena, Normandia eskualdean. 2013an 43 biztanle zituen.

## Demografia
### Biztanleria

2007an Angoville-au-Plain udalerrian erroldatutako biztanleak 43 ziren. Familiak 16 ziren, horien artean 4 pertsona bakarrekoak ziren (4 bakarrik bizi ziren gizonak), 8 seme-alabarik gabeko familiak ziren eta 4 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 27 etxebizitza zeuden, 18 familiaren etxebizitza nagusia ziren, 6 bigarren erresidentzia ziren eta 3 hutsik zeuden. 24 etxeak ziren eta 1apartamentu bat zen. 18 etxebizitza nagusietatik 13 bere jabearen bizilekua ziren eta 5 alokairuan okupaturik zeuden; 2 etxek bi gela zituzten, 1ek hiru zituen, 4 etxek lau zituzten eta 11 etxek bost zituzten. 16 etxek euren parking plaza propioa zuten azpian. 9 etxetan ibilgailu bat zegoen eta 9 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Angoville-au-Plain udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 4 |
| 0 | 75-79 | 0 |
| 0 | 70-74 | 0 |
| 0 | 65-69 | 0 |
| 4 | 60-64 | 0 |
| 0 | 55-59 | 8 |
| 4 | 50-54 | 0 |
| 4 | 45-49 | 0 |
| 0 | 40-44 | 0 |
| 0 | 35-39 | 4 |
| 4 | 30-34 | 0 |
| 0 | 25-29 | 0 |
| 0 | 20-24 | 0 |
| 4 | 15-19 | 0 |
| 4 | 10-14 | 0 |
| 0 | 5-9 | 0 |
| 0 | 0tik 4ra | 4 |

## Ekonomia

2007an lan egiteko adina zuten pertsonak 31 ziren, horien artean 18 aktiboak ziren eta 13 inaktiboak ziren. 18 pertsona aktiboetatik 15 lanean zeuden (10 gizon eta 5 emakume) eta 3 langabezian zeuden (1 gizon eta 2 emakume). 13 pertsona inaktiboetatik 7 erretiraturik zeuden, 4 ikasten zeuden eta 2 "bestelako inaktibo" gisa sailkaturik zeuden.

### Ekonomia jarduerak

2007an herrian zegoen saltoki bakarra ostalaritza eta jatetxe enpresa batena zen.
2009an norbanakoentzat zegoen zerbitzu bakarra jatetxe zen.
2000. urtean Angoville-au-Plain udalerrian 8 nekazaritza-ustiategi zeuden, 292 hektarea erabiltzen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* ↑ Exploitations agricoles

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q473644
* Multimedia: Angoville-au-Plain / Q473644
# Angostura Inglesa

Angostura Inglesa (Mehargune Ingelesa) Ozeano Barean dago Txileko hegoaldeko eskualdean, Penasko golkoaren hegoaldean, Txileko Patagoniako Patagoniako kanal nagusi eta luzeetako bat da. Messier kanalaren hegoaldeko jarraipena da.
Administratiboki Magallanes y la Antártica Chilena eskualdeko Última Esperanza probintziari dagokio.
Gutxi gorabehera 6.000 urtez bere kostaldean Kawésqar herria bizi izan zen. XXI. mendearen hasieran herri hori ia desagertuta zegoen gizon zuriaren ekintzengatik.

## Erreferentzia

* ↑ Magallanes 2018.

## Kanpo estekak

* Datuak: Q3954996
# Angostura ibaia

Angostura ibaia Txileko ur-ibilgua da, eta Metropolitar eta O'Higgins eskualdeen arteko mugatik gertu sortzen da. Maipo ibaian amaitzen da, eta haren arro hidrografikoaren parte da. Angostura de Painegatik du izena, eta handik jariatzen da.

## Ibilgua

Peuco eta San Francisco ibaien elkargunean sortzen da, San Francisco de Mostazalen iparraldean. Ezkerraldean duen mendilerroak 2.000 m-tik gorako tontorrak ditu. m., 50°-rainoko maldadun formazio malkartsuekin, zuhaixka- eta sastraka-foku puntualekin. Foku horiek handitu egiten dira haranera jaisten den heinean, eta, ibaia Aculeoko urmaelera hurbiltzen den heinean, bertako landaredi trinkoa duten mendi-magalak daude. Ibaiaren morfologia Cachapoal ibaiaren sedimentazio handiaren ondorio da; izan ere, ibai horrek eragotzi egin zuen iparraldean zeuden azaleko ibilgu txikiak haraino iristea.
Ibilbidean zehar, hainbat kanal isurtzen ditu: Calán, Águila Sur, Águila Norte, Mansel, Hospital, Isla, Aguilino eta Ligano. Azken horren ondoren, Paine eta Pintue-Santa Marta zingiretatik datozen urak ere jasotzen ditu. Hospital eta Valdivia de Paine herriak zeharkatzen ditu, eta Maipo ibaian amaitzen da, Aculeoko aintziraren iparraldean, iturburutik 30 km inguru egin ondoren.

## Biztanleria, ekonomia eta ekologia

Guztira, ibaiak 2.672 hektareako azalera ureztatzen du Codegua, Mostazal eta Paineko herrilurretan. Biodibertsitate aberatsa du, uretako edo urpeko espezie ugari biltzen dituena, hala nola, ibai-pankerrak, pejerreyak, bagre ertainak, burruntziak, etab. Landarediaren sektorean intsektu asko aurki daitezke (kilkerrak, matxinsaltoak, liztor natiboak, erleak eta erlastarrak, Eritropis sp...).

## Erreferentziak

* ↑ Dirección General de Aguas. (1993). «Diagnóstico, disponibilidad y requerimientos de agua en la Región Metropolitana. Río Angostura» Informe Final N° 10.
* ↑ Dirección General de Aguas. (2004). «Cuenca del río Maipo» Diagnóstico y clasificación de los cursos y cuerpos de agua según objetivos de calidad.

## Kanpo estekak

* Datuak: Q4763873
* Multimedia: Angostura River / Q4763873
# Angoustrine

Angoustrine (katalanez: Angostrina) Cerdanyako ibaia da, Segreren ibaiadarra dena. Carlit haitzean sortua, Angostrina i Vilanova de les Escaldes, Ur eta La Guingueta d'Ix udalerriak zeharkatu ondoren, Segren du amaiera.

## Kanpo estekak

* Datuak: Q2849736
# Joan Bautista Intxaurrandiaga

Joan Bautista Intxaurrandiaga Roteta (Alkiza, c. 1680-Donostia, 1747ko irailaren 30a) hargina izan zen. Arana bailarako Intxaurrandiaga baserrian jaio zen. Gurasoak Alejandro Intxaurrandiaga eta Dorotea Roteta zituen 10 senideko familia batean.
1720ko otsailaren 19an Getarian ezkondu zen Ana Rekondorekin eta lau seme izan zituzten: Joan Migel Bizente, Bartolome, Joan Martin eta Joan Elias. Bere ofizioa medio herriz herri ibili behar izan zuen: Getarian, Hondarribian, Donostian, Lesakan eta beste hainbatetan.
Emaztea hil eta bigarrenez ezkondu zen 1742ko irailaren 30ean Astigarragako Madalena Gurutzeagarekin. Biok alaba bat izan zuten: Maria Bizenta.
Joan Bautista XVIII. mendeko hargin sonatuekin lehiatu zen, eraikuntza erlijioso eta zibiletan, Gipuzkoan zein Nafarroan. Alkizan Intxaurrandiaga baserria eta Etxetxo bi eraikuntzak gauzatzeaz gainera, San Martin parrokiako aldare nagusiko mailadia, lauzadura eta idulkia egin zituen. Nafarroan, berriz, Goizuetako parrokiaren egitura amaitu eta Lesakako elizaren obra osoa bere ardurapean egon zen. Harlanduzko egitura bikaina du aipatu San Martin elizak, neurri handi batean Joan Bautistaren obra.
Astigarragako udaletxe berria berak eraiki zuen. Martin Saroberekin Pasaia Donibaneko Bonantza Kristo Gurutzatua. Donostiako Santa Maria basilika barrokoaren eraikuntzan aritu zen Lizardi aita-semeekin eta Martin Saroberekin elkarlanean.
1735ean Alkizako alkate aukeratu zuten polemika baten erdian. Hain zuzen ere, hautesle batzuk dudatan ipini zuten Alkizan bizi ote zen eta, ondorioz, hautagai izan zitekeen. Auziak gora jo zuen eta Korrejidoreak Joan Bautistaren iritzia bere egin zuen eta auzotasuna onartu zion.
| « | Joan Bauptista de Insaurandiaga tiene en jurisdiccion dela misma villa la Casa y Caseria solar de su apellido una delas principales de dha Villa han estado y estan sus Padres y Abuelos paternos y maternos admitidos a la Vecindad de dha Villa y goze de sus oficios de paz y guerra. Es Casual la ausencia de mi parte de dha Villa, por razon de las obras enque esta trabajando fuera. | » |
Donostian hil zen Martin Uribe notarioaren aurrean testamentua egin zuen egun berean, 1747ko irailaren 30ean. Alkizan lurperatu zuten.

## Erreferentziak

* ↑ http://www.oilategitik.net/11/artikuluak/joan-bautista-eta-joan-elias-intxaurraga-aita-hargin-maisua-eta-seme-eskultorea..
* ↑ Gipuzkoako Artxibo Orokorra. (CO, LCI). 2258 sorta. .
* ↑ Aranburu Ugartemendia, Pello Joxe. (2001). Alkiza auzo eta hiribilduaren azterketa historiakoa (1348-1950). Alkizako udala, 457 or. ISBN 84-606-3058-7..
* Datuak: Q88300938